id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id tr nl id id pl id id id id ms id id id id ms id ms id id id ms id id id ms ms ms id id id id id ms ms ms ms id ms ms ms en id id ms ms id eo id ms tr de en id ms id id ms ms ms ms ms id id ms id ms ms id ms id ms ms id hu id id id id ms ms en en en en en en id id id id ms id ms en id id jv ms id id it es id id en id ms ms ms ms ms ms
Bawang Putih Bakar Campur Madu: 5 Khasiatnya Termasuk Cegah Kanser
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Makan Bawang Putih Bakar Campur Madu, Sedap Ke? Ini 5 Manfaat Jika Amalkan
Ditulis oleh Asyikin Md Isa Disemak pada 24/08/2022
Disemak secara perubatan oleh Dr. Ahmad Wazir Aiman
Boleh dikatakan semua orang pernah makan bawang. Ia antara bahan yang sering dimasukkan dalam masakan. Tetapi bagaimana dengan bawang putih bakar campur madu, pernahkah anda mencubanya?
Dikatakan memakan bawang putih yang dibakar bersama madu ini sebelum tidur menawarkan manfaat kesihatan tersendiri, benarkah?
Jika benar, apakah kebaikannya? Kalau ingin tahu mengenainya, teruskan membaca perkongsian artikel ini.
Untuk mendapatkan lebih banyak info tentang Pemakanan Sihat, sila dapatkannya di sini.
Khasiat bawang putih bakar
Bawang putih panggang adalah ahli keluarga bawang yang lazat sama ada dimakan sendiri atau sebagai penambah rasa pelbagai jenis makanan.
Jika anda penggemar bawang putih yang dibakar, maka anda harus mengetahui bahawa ia bukan sahaja menyedapkan makanan tetapi turut menawarkan manfaat kesihatan.
Dibakar atau makan mentah?
Terdapat beberapa faedah bawang putih panggang berbanding jika memakannya secara mentah.
Bawang putih mentah sukar ditelan, manakala rasanya selepas dibakar menjadi lebih manis sedikit dan lembut – inilah kelebihan dari aspek rasa jika memilih untuk memanggangnya.
Juga dipercayai bahawa dengan mencincang serta memanggang bawang untuk tempoh singkat boleh merangsang dan membebaskan sebatian di dalamnya, yang juga menawarkan manfaat kesihatan.
Manfaat bawang putih bakar campur madu
Umumnya, bawang putih mengandungi vitamin A, vitamin B kompleks, vitamin C dan mineral seperti fosforus, magnesium, kuprum, kalium, iodin dan kalsium.
Tetapi apakah kelebihan pengambilan bawang putih bakar campur madu ini?
Dipercayai bahawa amalan tersebut jika dilakukan sebelum tidur berfungsi untuk menghapuskan toksin, semua virus karsinogenik yang membahayakan tubuh.
1. Melancarkan peredaran darah
Bawang putih bakar campur madu adalah sumber antioksidan yang sangat tinggi. Ia dapat meningkatkan fungsi perut yang sangat penting untuk proses penyerapan zat besi.
Dengan penyerapan zat besi yang lebih lancar dalam badan, peredaran darah juga dapat berjalan dengan baik.
Selain itu, kandungan mineral dan vitamin dalam madu dan bawang putih juga sangat baik untuk meningkatkan kualiti darah yang sihat serta sangat digalakkan untuk diambil secara rutin setiap hari.
2. Tingkatkan sistem imun, antara khasiat bawang putih bakar campur madu
Terdapat banyak kebaikan bawang putih panggang untuk kesihatan kulit dan badan apabila digabungkan dengan madu.
Kedua-dua bahan ini mempunyai banyak khasiat untuk mengekalkan kesihatan dan melawan beberapa penyakit seperti demam, menggigil, cirit-birit, selesema, jangkitan kulat dan juga gigitan serangga.
Ia disebabkan kandungan antioksidan yang tinggi dalam bawang putih dan madu.
3. Menguatkan kesihatan kardiovaskular
Satu lagi faedah memakan bawang putih panggang adalah ia meningkatkan kesihatan jantung dan sistem kardiovaskular yang lebih kuat.
Jadi, penting untuk tidak membakar bawang putih terlalu lama dan elakkan daripada menggunakan ketuhar gelombang mikro, kerana ia boleh mengurangkan khasiatnya.
Bawang putih didapati membantu menurunkan tekanan darah. Oleh sebab itu, ramai doktor mengesyorkannya kepada individu yang mempunyai tekanan darah tinggi.
Selain itu, ia juga boleh menurunkan kolesterol sebagai sebahagian daripada diet yang seimbang dan mencegah arteri daripada tersumbat.
Kalkulator Kadar Degup Jantung Sasaran
Ketahui berapakah kadar degup jantung maksimum yang normal untuk usia anda serta bagaimana senaman berintensiti dan faktor lain akan mempengaruhinya.
Anda memeriksanya untuk siapa?
Berapa tarikh lahir anda?
Berapa kadar degup jantung anda? (bpm)
4. Baik untuk sistem penghadaman
Sekiranya anda mempunyai masalah penghadaman, seperti sindrom kerengsaan usus atau penyakit refluks gastroesophageal, mengamalkan pengambilan bawang putih panggang dapat membantu mengatasi gejala seperti pedih ulu hati, loya dan senak.
Memandangkan bawang putih dibakar lebih lembut, ia akan mudah untuk ditelan jika anda mengalami masalah pencernaan dan tidak akan mengganggu perut seperti bawang yang mentah.
Kelebihan bawang putih bakar campur madu #5. Mencegah kanser
Kanser merupakan salah satu jenis penyakit yang sangat berbahaya kerana boleh mengancam nyawa.
Untuk mencegah dan mengatasi penyakit yang membawa maut ini, anda boleh lakukan dua cara iaitu perubatan moden dan perubatan tradisional.
Salah satu rawatan tradisional iaitu gabungan bawang putih panggang dan madu ternyata mempunyai khasiat luar biasa yang boleh digunakan sebagai rawatan kanser.
Perubahan pada tubuh selepas makan bawang putih bakar
Selepas makan enam ulas bawang putih panggang sehari, anda akan melihat perubahan dalam tubuh seperti:
1 jam pertama – Bawang putih senang dicerna dalam perut dan seperti kebanyakan sayur-sayuran ia menjadi makanan yang sihat untuk badan.
2-4 jam – Dalam tempoh masa ini, bawang putih melawan radikal bebas dan sel-sel kanser yang sedia ada dalam tubuh.
4-6 jam – Cecair berlebihan dan lemak badan tersimpan disingkirkan kerana metabolisme badan mula mengenali faedah yang diaktifkan oleh bawang putih.
6-7 jam – Proses melawan bakteria mula dilakukan kerana sifat antibakteria bawang putih.
6-10 jam – Tubuh akan dilindungi daripada pengoksidaan kerana nutrien telah memainkan peranan utama pada tahap sel.
10-24 jam – Selepas proses pembersihan mendalam, beberapa kesan kesihatan berikut akan berlaku:
Perlindungan daripada masalah kardiovaskular
Menurun dan memperbaiki tahap tekanan darah
Mencegah logam berat daripada memasuki tubuh
Kekuatan tulang bertambah baik
Menarik juga khasiat bawang putih bakar campur madu, ini bukan?
Tetapi sekiranya mempunyai kebimbangan sama ada sesuai atau tidak untuk anda mengamalkannya, apa kata berunding dengan doktor terlebih dahulu untuk mendapatkan lebih kepastian, okay?
Hello Health Group tidak menawarkan nasihat perubatan, diagnosis atau rawatan.
6 Surprising Ways Garlic Boosts Your Health. https://health.clevelandclinic.org/6-surprising-ways-garlic-boosts-your-health/, Accessed on Jan 24, 2022
Health Effects of Garlic. https://www.aafp.org/afp/2005/0701/p103.html, Accessed on Jan 24, 2022
Benefits of Garlic for Fighting Cancer and the Common Cold. https://nutritionfacts.org/video/benefits-of-garlic-for-fighting-cancer-and-the-common-cold/, Accessed on Jan 24, 2022
The Health Benefits of Garlic. https://www.consumerreports.org/diet-nutrition/the-health-benefits-of-garlic/, Accessed on Jan 24, 2022
4 Health benefits of garlic. https://www.vcuhealth.org/news/4-health-benefits-of-garlic, Accessed on Jan 24, 2022
Health Benefits of Garlic. https://extension.oregonstate.edu/sites/default/files/documents/9721/30-mar-garlic-handout_0.pdf, Accessed on Jan 24, 2022
Tak Sangka Bawang Putih Kalau Di Bakar Khasiatnya Lebih Banyak! Jom Cuba. https://www.rasa.my/tak-sangka-bawang-putih-kalau-di-bakar-khasiatnya-lebih-banyak-jom-cuba/, Accessed on Jan 24, 2022
11 Manfaat bawang putih bakar buat kesehatan & cara pakainya. https://www.brilio.net/kesehatan/11-manfaat-bawang-putih-bakar-buat-kesehatan-cara-pakainya-191114j.html, Accessed on Jan 24, 2022
Selalu Letak Bawang Merah Dalam Masakan? Ia Bagus Untuk Jantung & Ketahanan Badan
Oppss! Badan Berbau Sebab Banyak Makan Bawang? Ini Yang Anda Perlu Tahu
Ditulis oleh Asyikin Md Isa Disemak pada 24/08/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.